

**Достық селолық округі Пограничник ауылының аумағында шектеу іс-шараларын тоқтату және Ақсу қаласы Достық селолық округі әкімінің міндетін атқарушының 2017 жылғы 11 қазандағы "Ақсу қаласы Достық селолық округінің Береке және Пограничник ауылдарының аумағында шектеу іс-шараларын белгілеу туралы" № 1-03/01 шешіміне өзгерістер енгізу туралы**

Павлодар облысы Ақсу қаласы Достық селолық округі әкімінің 2018 жылғы 10 қыркүйектегі № 1-03/05 шешімі. Павлодар облысының Әділет департаментінде 2018 жылғы 11 қыркүйекте № 6058 болып тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабы 2-тармағына, Қазақстан Республикасының 2002 жылғы 10 шілдедегі "Ветеринария туралы" Заңының 10-1 бабы 8) тармақшасына сәйкес, Ақсу қаласының бас мемлекеттік ветеринариялық-санитарлық инспекторының міндетін атқарушының 2018 жылғы 27 шілдедегі № 2-19/693 ұсынымы негізінде, Достық селолық округінің әкімі **ШЕШІМ ҚАБЫЛДАДЫ:**

      1. Достық селолық округі Пограничник ауылының аумағында ірі қара малдың бруцеллез ауруын жою бойынша ветеринариялық-санитарлық іс-шаралардың кешенді жүргізілуіне байланысты, белгіленген шектеу іс-шаралары тоқтатылсын.

      2. Ақсу қаласы Достық селолық округі әкімінің міндетін атқарушының 2017 жылғы 11 қазандағы "Ақсу қаласы Достық селолық округінің Береке және Пограничник ауылдарының аумағында шектеу іс-шараларын белгілеу туралы" № 1-03/01 шешіміне (Нормативтік құқықтық актілерді мемлекеттік тіркеу тізілімінде № 5655 болып тіркелген, 2017 жылғы 30 қазанда Қазақстан Республикасы нормативтік құқықтық актілерінің эталондық бақылау банкінде жарияланған) келесі өзгерістер енгізілсін:

      шешім тақырыбында және 1 тармақта "және Пограничник" сөздері алынсын, "ауылдарының" сөзі "ауылының" сөзімен ауыстырылсын.

      3. Осы шешімнің орындалуын бақылауды өзіме қалдырамын.

      4. Осы шешім алғашқы ресми жарияланған күнінен бастап қолданысқа енгізіледі.

|  |
| --- |
| *Достық селолық* |
| *округінің әкімі* | *Р. Жаксылыков* |
| *"КЕЛІСІЛДІ"* |
| *Қазақстан Республикасы* |
| *Ауылшаруашылығы министрлігінің* |
| *ветеринариялық бақылау және қадағалау* |
| *Комитетінің Ақсу қалалық* |
| *аумақтық инспекциясы" мемлекеттік* |
| *мекемесінің басшысы* | *Г. Батаев* |
| *2018 жылғы "10" қыркүйек* |
| *"КЕЛІСІЛДІ"* |
| *"Ақсу қаласының* |
| *ветеринария бөлімі"* |
| *мемлекеттік мекемесінің басшысы* | *Д. Нуржанов* |
| *2018 жылғы "10" қыркүйек* |
| *"КЕЛІСІЛДІ"* |
| *"Ақсу қалалық қоғамдық* |
| *денсаулық сақтау басқармасы"* |
| *республикалық мемлекеттік* |
| *мекемесінің басшысы* | *А. Жалелов* |
| *2018 жылғы "10" қыркүйек* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК